Pettämispalvelun käyttäjät: Varautukaa kiristykseen - Digitoday - Ilta-Sanomat
Ashley Madison -vuoto: "Kiristys on mahdollista myös Suomessa"
(KUVA: © Bobby Yip / Reuters)
Julkaistu: 21.8.2015 15:31
21.8.2015 15:31
Suomalainen asiantuntija uskoo Ashley Madisonista varastettujen tietojen johtavan kiristykseen.
Pettäjäpalvelu Ashley Madisonin tietovuotoon kuuluvat palvelun käyttäjien täydet luottokorttimaksutiedot vuosien 2008 ja 2015 välillä.Maksutiedot sisältävät kortinhaltijan koko nimen, viimeiset neljä lukua kortin numerosta, maksuajankohdat, maksetun summan, maakoodin, kaupungin, tiliin liitetyn sähköpostiosoitteen, postinumeron ja osassa tapauksissa myös kotiosoitteen tai käytetyn laitteen verkko-osoitteen.– Ainakin globaalilla tasolla on erittäin todennäköistä, että kiristystä tulee tapahtumaan. Listoilta löytyy myös korkeissa positioissa Suomessa olevia ihmisiä. Siellä on esimerkiksi Suomen valtionhallinnon henkilökuntaa, joten kiristys on mahdollista myös kotimaassa, Nixun asiantuntija Antti Nuopponen varoittaa.Nuopposen mukaan Nixu on selvittänyt, että maksutietoja on yhteensä 9,7 miljoonaa erillistä vuosien 2008 ja 2015 välillä. Vahvistetusti suomalaisiin sähköpostiosoitteisiin liitettyjen tilien maksuja on listalla noin 1500 erillistä suoritusta. Ashley Madison laajeni Suomeen vuonna 2012.Tämä ei kuitenkaan kerro koko totuutta, sillä tähän lukeutuvat vain .fi -päätettä käyttävät osoitteet. Esimerkiksi suomalaiset Gmailin, Hotmailin tai muiden .com- ja .net-päätteisten sähköpostien käyttäjät eivät kuulu mainittuun 1500 suoritukseen.Nuopponen myös varoittaa, että verkossa liikkuu tällä hetkellä noin 370 000 salasanaa sisältävä lista, joka on väitetysti peräisin vuodetuista tiedoista.– Vuodetut salasanat ovat vahvasti salattuja, mutta monet ottavat tällaiset suojat haasteena, joten yksinkertaisempia selkokielisiä salasanoja jaetaan jo kovaa vauhtia, Nuopponen kertoo.Yksinkertaisten ja yleisten salasanojen salauksen saa purettua suhteellisen nopeasti niin sanotulla rainbow table -tekniikalla, jossa kaikki mahdolliset salasanat kokeillaan läpi niin nopeasti kuin mahdollista. Tällaisella lähestymistavalla pitkät ja monimutkaiset salasanat ovat paremmin turvassa, mutta lyhyet ja yleiset paljastuvat nopeasti.– Tämä vahvistaa aiempaa varoitustani. Jos käytät Ashley Madisonia, vaihda heti salasanasi sekä siellä että muissa palveluissa, joissa käytät samaa salasanaa, Nuopponen linjaa.Saman salasanan käyttö useilla eri sivustoilla on tietoturvan kannalta aina huono vaihtoehto, mutta valitettavan yleinen. Jos syyllistyit tähän Ashley Madisonin kohdalla, ota Nuopposen vihje tosissasi.
Pettäjien verkkopalvelu murrettiin: Suomessakin kuumottaa
Oletko pettänyt tai haaveillut kumppanisi pettämisestä internetin pettämispalvelussa? Suositun ja Suomessakin toimivan pettämissivuston mukaan verkkovainolaiset ovat päässeet tunkeutumaan yhtiön järjestelmiin. Uutinen voi tietää kuumottavia hetkiä palvelun 37 miljoonalle käyttäjälle. Lue lisää ›
Nolo moka paljasti pettämissivuston käyttäjiä jo ennen tietomurtoa
Ashley Madison -palvelusta on voinut urkkia tietoja käyttäjistä ilman tietomurtoakin, väittää tietoturva-asiantuntija. Lue lisää ›
Pettääkö puolisosi "eettisesti"? Palvelulla jo 150 000 käyttäjää
Siitäs saivat. Tämä ajatus juolahti monen mieleen, kun tieto pettämissivusto Ashley Madisonin tietomurrosta levisi julkisuuteen. Mutta entä jos puoliso pettääkin eettisesti? Lue lisää ›
Pettäjäpalvelusta paljastui tuhansittain suomalaisia
Viestintävirasto neuvoo olemaan käyttämättä "tarkista, ovatko tietosi vuotaneet" -sivustoja. Virasto arvioi, että murto voi koskea kymmeniä tuhansia suomalaisia. Lue lisää ›
Pettäjäpalvelun käyttäjät ottivat vapauksia syntymäpäivissä
Ashley Madisonin tietomurto paljastaa yllättävän määrän valehdeltuja syntymäpäiviä – vaikka pettämispalvelun käyttäjät eivät olekaan kaikkein tarkimpia totuuden suhteen. Lue lisää ›